Angara
Angara (ruski: Ангара́) jest 1779 km duga rijeka koja teče kroz Irkutsku oblast i Krasnojarski kraj, u sjeveroistočnom Sibiru. Istječe iz Bajkalskog jezera i vodom je najbogatija pritoka Jeniseja. Napuštajući Bajkalsko jezero u blizini naselja Listvjanka, Angara teče prema sjeveru i protiče kroz gradove Irkutske oblasti: Irkutsk, Angarsk, Bratsk i Ust-Ilimsk. Nakon ovih gradova rijeka skreće zapadno i prolazi kroz Krasnojarski kraj da bi se ulila u Jenisej u blizini grada Strelke.